# 1. (poljska) oklepna divizija

### Iz Wikipedije, proste enciklopedije

  Za druge 1. divizije glej 1. divizija.

Uradno ime

1 Dywizja Pancerna

Veja oboroženih sil

Kopenska vojska

Nadrejena enota/organizacija

1. kanadska armada

Opis

oklepna divizija

Pripravljenost

neznano

Specializacija

oklepno bojevanje

Moto

neznano

Notranja organizacija

glej članek

Oprema in oborožitev

glej članek

Dan ustanovitve

Februar 1942

Razlog ustanovitve

osvoboditev Poljske

Dan razpustitve

30. junij 1947

Vojaške operacije

1. oklepna divizija (izvirno poljsko 1 Dywizja Pancerna) je bila oklepna divizija Svobodnih poljskih sil, ki se je borila na strani zaveznikom med drugo svetovno vojno.

## [uredi] Zgodovina

Februarja 1942 je bila divizija ustanovljena na Škotskem, kjer je ostala do junija 1944 ter varovala 200 km odsek Velike Britanije.

Normandija

1. poljska oklepna divizija med bitko za Falaise.

Konec julija 1944 je bila divizija premeščena v Normandijo. Zadnje enote so prispele 1. avgusta; takrat je bila oklepna divizija dodeljena 1. kanadski armadi. Prvi boj je doživela 8. avgusta med operacijo Totalize. Čeprav je bila divizija dvakrat pod zavezniškim ognjem, kar je privedlo do nekaj izgub, je zmagala v bitki za Mont Ormel, koto 262 ter zavzela mesto Chambois; vse skupaj znano kot bitka za Falaise. 1. poljska oklepna divizija je zelo prispevala k uničenju obkoljenih nemških divizij. V tem času je doživela obupane napade nemških Panzer divizij, ki so hotele prebiti obroč, toda Poljaki so vzdržali vse poskuse za 48 ur, dokler ni bila zamenjana.

Belgija in Nizozemska

Po zavezniškem preboju iz Normandije je napredovala na sever vzdolž Rokavskega preliva in osvobodila mesta Ypres, Ghent in Passchendale. V uspešni obkolitveni operaciji je dne 29. oktobra 1944 zavzela brez civilnih žrtev mesto Breda. Zimo 1944-1945 je preživela na južni strani Rena v okolici Moerdijka na Nizozemskem. Leta 1945 je bila divizija premeščena v pokrajino Overijssel, kjer se je začelo zavezniško napredovanje vzdolž nizozemsko-nemške meje; osvobodila je vzhodne dele province Drenthe in Groningen z mesti Emmen, Coevorden in Stadskanaal.

Nemčija

Kapitulacija Wilhelmshafna 1945.

Aprila 1945 je prodrla v Tretji rajh na območju Emsa. 6. maja je divizija sprejela kapitulacijo nemške posadke v Wilhelmshavenu, pri čemer se je predala trdnjava, pomorska baza Kriegsmarine, vzhodnofrizijska flota in več kot 10 pehotnih divizij. Po koncu vojne se je diviziji pridružila 1. (poljska) samostojna padalska brigada, nakar je bila nastanjena v Nemčiji do 1947 kot okupacijska sila, nakar je bila razpuščena. Večina vojakov je ostala v izgnanstvu, ker se niso mogli ali hoteli vrniti v komunistično Poljsko.

## [uredi] Organizacija

1944 - 1945

- 10. poljska oklepna konjeniška brigada
    1. poljski oklepni polk
    2. poljski oklepni polk
    1. poljski oklepni polk
    24. poljski polk lancerjev (oklepni)
    10. poljski dragonski polk
- 3. poljska pehotna brigada
    1. poljski Highland bataljon
    8. poljski strelski bataljon
    9. poljski strelski bataljon
    1. poljski samostojni HMG eskadron
- Divizijska artilerija
    1. poljski motorizirani artilerijski polk
    2. poljski motorizirani artilerijski polk
    2. poljski protitankovski polk (ustanovljen 1945)
    1. poljski lahki protiletalski polk
- Prištabne enote
    10. poljski motorizirani polk (izvidniški)
    vojaška policija
    inženirski bataljon
    signalni bataljon
    administracija
    vojaško sodišče
    cerkev
    rezervne enote
    saniteta

## [uredi] Oprema in oborožitev

Vojaki so uporabljali standardno britansko opremo (na uniformah so nosili poljske vojaške oznake) in lahka pehotno oborožitev. Od tankov so uporabljali Churchille in M4 Shermane (skupaj je imela 381 tankov). Divizija je imela tudi 473 kosov artilerijskega orožja, od tega je bila večina samohodna. Poleg tega je imela še 4.050 vozil (od džipov do artilerijskih vlačilcev).

## [uredi] Pripadniki

Poveljnik divizije je bil general Stanisław Maczek, ki je poveljeval 885 častnikom in podčastnikom ter 15.210 vojakom.

## [uredi] Glej tudi

- Svobodne poljske sile
- seznam poljskih divizij druge svetovne vojne

Vzpostavljeno iz »http://sl.wikipedia.org../../../1/2E/_/1._%28poljska%29_oklepna_divizija.html«

Kategorije: Svobodne poljske sile | Oklepne divizije | Vojaške enote, ustanovljene leta 1942 | Vojaške enote, propadle leta 1947

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- English
- Nederlands
- Polski